ทุ่มงบกลาง971ล้าน สำรวจข้อมูล'คนจน'
ครม.จัดงบกลาง 971 ล้าน จ้างนักศึกษาหมื่นคนลงพื้นที่สำรวจความต้องการคนจนหวังออกมาตรการช่วยเหลือตรงจุด
14 มิ.ย. 2560

ครม.จัดงบกลาง 971 ล้าน จ้างนักศึกษาหมื่นคนลงพื้นที่สำรวจความต้องการคนจนหวังออกมาตรการช่วยเหลือตรงจุดนายณัฐพร จาตุศรีพิทักษ์ ที่ปรึกษา รมว.พาณิชย์ เปิดเผยว่า ที่ประชุม ครม.ได้อนุมัติกรอบวงเงินงบประมาณ 971 ล้านบาท เพื่อนำไปทำโครงการสำรวจข้อมูลผู้มีรายได้น้อย ด้วยการจ้างนักเรียน นักศึกษา ที่มีอายุตั้งแต่ 18 ปีขึ้นไป จำนวน 7 หมื่นคน ในจังหวัดต่างๆ ในภูมิลำเนาตัวเอง ยกเว้น 3 จังหวัดชายแดนภาคใต้ ลงพื้นที่สำรวจข้อมูลของประชาชนที่มีรายได้น้อยว่า มีความต้องการความช่วยเหลือจากรัฐบาลด้านอะไรบ้าง เพื่อใช้เป็นข้อมูลประกอบการจัดสวัสดิการการช่วยเหลือจากรัฐได้ตรงจุดนอกจากนี้ เป็นการช่วยให้นักศึกษาเหล่านี้ได้มีรายได้ในช่วงปิดภาคเรียน โดยการสำรวจข้อมูลเสร็จสิ้นภายใน วันที่ 31 ส.ค. 2560สำหรับรายละเอียดของแบบสำรวจนั้น สำนักงานเศรษฐกิจการคลัง (สศค.) ทำหน้าที่จัดทำแบบสำรวจ คู่มือ คำอธิบายแบบสำรวจ และเป็นวิทยากรร่วมกับ สสช. ส่วนกระทรวงมหาดไทย จะมอบหมายให้กรมการปกครอง ร่วมกับหน่วยงานรับลงทะเบียน 5 แห่ง คือ ธนาคารเพื่อการเกษตรและสหกรณ์การเกษตร (ธ.ก.ส.) ธนาคารออมสิน ธนาคารกรุงไทย สำนักงานคลังจังหวัด และสำนักงานเขตกรุงเทพมหานคร รวมถึงบริษัทไปรษณีย์ไทยช่วยอำนวยความสะดวก และประชาสัมพันธ์ให้ประชาชนรับทราบ